stanford-oval/wikipedia huggingface dataset:
The Best So Far... 2018 Tour Edition

The Best So Far... 2018 Tour Edition (בעברית: הטוב ביותר עד כה... גרסת 2018) הוא אלבום אוסף של הזמרת הקנדית סלין דיון. אלבום האוסף יצא לאור על ידי חברת התקליטים סוני מיוזיק באסיה, כחלק מקידום סיבוב ההופעות שלה ביבשת אשר התרחש באותה השנה.
ב-6 ביולי באותה השנה, אלבום האוסף יצא לאור גם באוסטרליה וב-20 ביולי, גם בניו זילנד.
רקע והפקה

את אלבום האוסף הפיקו רבים ביניהם אריק בנזי, רוי ביטאן, מארק דולד, דייוויד פוסטר, ז'אן-ז'אק גולדמן, ג'יימס הורנר, מקס מרטין, בן מודי, כריסטופר ניל, אלדו נובה, ריק נואלס, ג'ון שנקס, בילי סטיינברג וג'ים סטיינמן.
אלבום האוסף כולל מגוון רחב של להיטיה של דיון בין השנים 1993–2013. עטיפת האלבום עצמה צולמה בסיבוב ההופעות הקודם של דיון. אלבום האוסף הגיע למקום הרביעי באוסטרליה וניו זילנד, ולמקום ה-24 ביפן.
תוכן

בתוך אלבום האוסף נכללים מגוון רחב של להיטיה של דיון מהשנים 1993–2013 אשר עם רובם הופיעה בסיבוב ההופעות שלה Celine Dion Live 2018 אשר התקיים באותה שנה. בין היתר האלבום כולל את השירים "The Power of Love",‏ "Because You Loved Me",‏ "My Heart Will Go On",‏ "Think Twice",‏ "It's All Coming Back to Me Now",‏ "Falling into You",‏ "That's the Way It Is",‏ "A New Day Has Come",‏ "I Drove All Night",‏ "Immortality",‏ "All by Myself",‏ "Taking Chances",‏ "To Love You More" וכולי.
אלבום האוסף כולל בעיקר שירים אשר הצליחו באסיה, אוסטרליה וניו זילנד, המקומות בהם יצא האלבום. כמו למשל השיר "To Love You More" אשר הגיע למקום הראשון ביפן, "Think Twice" אשר הגיע למקום השני באוסטרליה ו-"Because You Loved Me" אשר הגיע לעשירייה הפותחת בניו זילנד.
מיקומי שיא

|   ‏‏‏  מצעדים ודירוגים (2018)> מדינה |   ‏‏‏  מצעדים ודירוגים (2018)> מצעד |   ‏‏‏  מצעדים ודירוגים (2018)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 4 |
|  יפן | אוריקון | 24 |
|  ניו זילנד | המצעד הניו זילנדי הרשמי | 4 |
|   ‏‏‏  מצעדי סוף שנה (2018)> מדינה |   ‏‏‏  מצעדי סוף שנה (2018)> מצעד |   ‏‏‏  מצעדי סוף שנה (2018)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 86 |
היסטוריית יציאות לאור

| מדינה | תאריך יציאה | חברת תקליטים | פורמט | קטלוג | מקור |
| --- | --- | --- | --- | --- | --- |
| יפן | 30 במאי 2018 | SMEJ | הזרמת מוזיקה • הורדה דיגיטלית • בלו-ספק CD2 | SICP-31172 |  |
| יפן | 30 במאי 2018 | SMEJ | סטרימינג • הורדה דיגיטלית • בלו-ספק CD2 (עם מטפחת) | SICP-31170 ～ SICP-31171 |  |
| טייוואן | 1 ביוני 2018 | סוני | תקליטור (עם פוסטר ומחברת) • הורדה דיגיטלית • סטרימינג | 19075842342 |  |
| תאילנד | 15 ביוני 2018 | סוני | תקליטור • הורדה דיגיטלית • סטרימינג | 19075842342 |  |
| אוסטרליה | 6 ביולי 2018 | סוני אוסטרליה | תקליטור • הורדה דיגיטלית • סטרימינג | 19075842342 |  |
| ניו זילנד | 20 ביולי 2018 | סוני | תקליטור • הורדה דיגיטלית • סטרימינג | 19075842342 |  |
אובלסט

אובלסט (ברוסית ובאוקראינית: область; בבלארוסית: вобласць; בצ'כית ובסלובקית: oblasť; בבולגרית: о́бласт) הוא מושג המתייחס ליחידה אדמיניסטרטיבית בחלק מהמדינות הסלאביות. התרגום המדויק ביותר למושג זה הוא "מחוז" אך ניתן לתרגמו גם כ"אזור" או "חבל". עקב אפשרויות התרגום הרבות נהוג לתעתק את המושג "אובלסט", ולא לתרגמו. היחידה האדמיניסטרטיבית "אובלסט" נהוגה כיום ברוסיה, באוקראינה, בבלארוס ובבולגריה, והייתה נהוגה בברית המועצות לשעבר.
אובלסטי באימפריה הרוסית

רשימת האובלסטי באימפריה הרוסית נכון לשנת 1914:[דרוש מקור]
| מס' | שם אובלסט | בירה | שם בשפת המקור | אוכלוסייה  נכון לשנת 1897 | שטח | הערות |
| --- | --- | --- | --- | --- | --- | --- |
| 1 | אקמולינסקייה | אומסק | Акмолинская область | 682,000 | 594,572 | מחוז אומסק של היום |
| 2 | אמורסקייה | בלאגובשצ'נסק | Амурская область | 62,600 | 449,500 | מחוז אמור של היום |
| 3 | בטומסקייה | בטום | Батумская область | 142,000 | 6,952 | בשטח גאורגיה |
| 4 | דגסטנסקייה | בוינקסק | Дагестанская область | 571,000 | 29,350 | דגסטן של היום |
| 5 | זבאיקלסקייה | צ'יטה | Забайкальская область | 672,000 | 613,000 | מחוז עבר הבאיקל של היום |
| 6 | זקספייסקייה | אשגבאט | Закаспийская область | 382,000 | 571,000 | בשטח טורקמניסטן |
| 7 | קמצ'טסקייה | פטרופבלובסק-קמצ'טסקי | Камчатская область |  ? |  ? | מחוז קמצ'טקה של היום |
| 8 | קארסקייה | קארס | Карсская область | 290,600 | 19,990 | בשטח טורקיה |
| 9 | קובנסקייה | יקטרינודר | Кубанская область | 1,919,000 | 94,360 | ברובו בשטח מחוז סטברופול |
| 10 | אוסלבט של קוזאקים של דון | נובוצ'רקסק | Область войска Донского | 2,500,000 | 152,700 | ברובו מחוז רוסטוב ואוקראינה |
| 11 | פרימורסקייה | חברובסק | Приморская область | 640,000 | ? | מחוז חברובסק של היום |
| 12 | סמרקנדסקייה | סמרקנד | Самаркандская область | 860,000 | 68,692 | ברובו בשטח אוזבקיסטן |
| 13 | סחלינסקייה | אלכסנדרובסק | Сахалинская область | 10,000 | 41,000 | מחוז סחלין של היום |
| 14 | סמיפלטינסקייה | סמיפלטינסק | Семипалатинская область | 685,000 | 534,360 | בשטח קזחסטן |
| 15 | סמירצ'נסקייה | אלמאטי | Семиреченская область | 988,000 | 402,000 | בשטח קזחסטן |
| 16 | סיר-דאריינסקייה | טשקנט | Сыр-Дарьинская область | 1,479,000 | 504,700 | בשטח אוזבקיסטן |
| 17 | טרסקייה | ולדיקווקז | Терская область | 934,000 | 72,300 | צפון אוסטיה - אלניה, צ'צ'ניה |
| 18 | טורגאיסקייה | קוסטנאי | Тургайская область | 453,000 | 456,185 | בשטח קזחסטן |
| 19 | אורלסקייה | אורלסק | Уральская область | 645,000 | 323,700 | מחוז סברדלובסק של היום |
| 20 | פרגנסקייה | פרגנה | Ферганская область | 1,572,000 | 160,141 | בשטח אוזבקיסטן |
| 21 | יאקוטסקייה | יקוטסק | Якутская область | 270,000 | 4,187,900 | רפובליקת סאחה-יקוטיה של היום |
ראו גם

מחוזות (אובלסטי) של רוסיה
מחוזות אוקראינה
מחוזות בלארוס
מחוזות ליטא
מחוזות בולגריה
ערך זה הוא קצרמרבנושא גאוגרפיה. אתם מוזמנים לתרום לוויקיפדיה ו.
אהרנפריד בגה

| --- | --- |

גנרל אהרנפריד בגה
 לידה:  11 בנובמבר 1889 אוסטרובו, האימפריה הגרמנית האימפריה הגרמנית
 פטירה:  31 בדצמבר 1965 (בגיל 76) הילדסהיים, גרמניה המערבית גרמניה המערבית
 מדינה:  גרמניה 
 השתייכות:  האימפריה הגרמנית האימפריה הגרמנית   רפובליקת ויימאר רפובליקת ויימאר   גרמניה הנאצית גרמניה הנאצית
 תקופת הפעילות:  1913–1945 (כ־32 שנים)
 דרגה:   גנרל חיל הרגלים (ורמאכט)
 תפקידים בשירות
 מפקד הדיוויזיה ה-197   מפקד קורפוס הפאנצר ה-41   מפקד הקורפוס ה-43   מפקד הארמייה ה-18
 פעולות ומבצעים
 מלחמת העולם הראשונה   מלחמת העולם השנייה
 עיטורים
   צלב האבירים של צלב הברזל עם עלי אלון   צלב הברזל דרגה ראשונה   צלב הברזל דרגה שנייה   הצלב הגרמני בזהב
 
גנרל אהרנפריד בגה (בגרמנית: Ehrenfried Boege;‏ 11 בנובמבר 1889 – 31 בדצמבר 1965) היה מפקד בכיר בורמאכט שפיקד על כוחות במלחמת העולם השנייה.
ביוגרפיה > קריירה מוקדמת

בגה נולד ב-11 בנובמבר 1889 באוסטרובו, שהשתייכה לאימפריה הגרמנית. בשנת 1913 התגייס לצבא הגרמני הקיסרי, והצטרף לרגימנט הרגלים ה-62 (שלזיה העילית ה-3), עמו לחם במלחמת העולם הראשונה. על פעולותיו בקרבות קיבל את עיטורי צלב הברזל דרגה ראשונה ושנייה, וצלב הכבוד של מלחמת העולם 1914/1918.
לאחר המלחמה הצטרף בגה לרייכסווהר, ומילא בו תפקידי פיקוד ומטה. ב-1 באוגוסט 1934 הועלה בגה לדרגת מיור, וב-6 באוקטובר 1936 הוא מונה למפקד הגדוד ה-3 ברגימנט הרגלים ה-84. ב-1 במרץ 1937 הועלה בגה לדרגת אוברסט לוטננט, ובנובמבר 1938 מונה למדריך באקדמיה הצבאית בפוטסדאם.
ביוגרפיה > מלחמת העולם השנייה

עם פרוץ המלחמה היה בגה במטה של היטלר, וב-1 בדצמבר 1939 מונה למפקד רגימנט הרגלים ה-161, וב-1 בפברואר 1940 הועלה לדרגת אוברסט. במהלך המערכה על צרפת פיקד בגה על הרגימנט כחלק מהדיוויזיה ה-81 במסגרת הקורפוס ה-18, וב-13 ביולי 1940 מונה למפקד רגימנט הרגלים ה-7. במהלך מבצע ברברוסה והקרב על מוסקבה לחם בגה עם הרגימנט שבפיקודו כחלק מהדיוויזיה ה-28 במסגרת הקורפוס ה-8, וב-22 בדצמבר 1941 קיבל על פעולותיו את עיטור צלב האבירים של צלב הברזל. ב-13 בפברואר 1942 מונה בגה למפקד הדיוויזיה ה-197, שהייתה חלק מהקורפוס ה-7 במסגרת ארמיית הפאנצר הרביעית, וב-1 באפריל 1942 הועלה לדרגת גנרל מיור. במאי 1942 הועברה הדיוויזיה להקורפוס ה-9 במסגרת ארמיית הפאנצר השלישית, ולאחר מכן פעלה הדיוויזיה כחלק מקורפוסים שונים במסגרת הארמיות שהשתייכו לקבוצת ארמיות מרכז. ב-1 בינואר 1943 הועלה בגה לדרגת גנרל לוטננט, וב-13 בינואר 1943 הוענק לו עיטור הצלב הגרמני בזהב.
בנובמבר 1943 נשלח בגה לקורס פיקוד ומטה, וב-1 בפברואר 1944 מונה למפקד קורפוס הפאנצר ה-41, שהיה חלק מהארמייה התשיעית במסגרת קבוצת ארמיות מרכז. ב-25 במרץ 1944 מונה בגה למפקד הקורפוס ה-43, שהיה חלק מהארמייה ה-16 במסגרת קבוצת ארמיות צפון, וב-1 ביוני 1944 הועלה לדרגת גנרל חיל הרגלים.
ב-2 בספטמבר 1944 מונה בגה למפקד הארמייה ה-18, שהייתה חלק מקבוצת ארמיות צפון, ולאחר מכן חלק מקבוצת ארמיות קורלנד. ב-21 בספטמבר 1944 הוענק לבגה תוספת עלי אלון לעיטור צלב האבירים של צלב הברזל, ובסוף המלחמה נכנע בראש כוחותיו והלך לשבי הרוסי.
ביוגרפיה > לאחר המלחמה

בגה שוחרר מהשבי באוקטובר 1955. לאחר שחרורו התגורר בגה בהילדסהיים, וב-31 בדצמבר 1965 מת, והוא בן 76 שנים.
ThreatConnect

|  נתונים כלליים |
| --- | --- |
 מייסדים:  אליאס מנוסוס, כריס קירנן ודוד פון
 תקופת הפעילות:  2011–הווה (כ־13 שנים)
 מיקום המטה:  ארלינגטון, ארצות הברית
 ענפי תעשייה:  אבטחת מידע
 עובדים:  129
  
 www.threatconnect.com
 
ThreatConnect היא חברת אבטחת מידע אמריקאית, העוסקת בפיתוח תוכנה לניתוח איומי אבטחת מידע באופן מקוון.
החברה נוסדה בשנת 2011 בשם Cyber Squared Inc, על ידי אדם וינסנט (Adam Vincent), ריצ'רד בארגר (Richard Barger), אנדרו פנדרגאסט (Andrew Pendergast) ולי רייצ'ל (Leigh Reichel) במטרה לספק שירותי מודיעין שיסייעו בהגנה מפני התקפות קיברנטיות.
גיוס הון

בשנת 2014 קיבלה החברה מימון בסך של כ-4 מיליון דולר.
בשנת 2015 קיבלה החברה מימון נוסף בסך של כ-16 מיליון דולר.
הבחירות לנשיאות ארצות הברית 2016

בחודש יולי 2016 פרסמה החברה כי הדלפת הודעות הדואר האלקטרוני של הוועדה הדמוקרטית הלאומית, בזמן הבחירות לנשיאות ארצות הברית, נעשו על ידי ארגוני לוחמת סייבר רוסי המזוהים בשם Fancy Bear ו-Cozy Bear.
ראו גם

לוחמת רשת
טרור קיברנטי
הערות שוליים

↑  Steven Overly, Cybersecurity firm Cyber Squared raises $4 million, changes name to ThreatConnect, washingtonpost.com, ‏20 בנובמבר 2014
↑  Threat Intelligence Startup ThreatConnect Closes $16M Investment Round and Makes Strategic Move within Arlington - AED - Arlington Economic Development, www.arlingtoneconomicdevelopment.com
↑  ThreatConnect: Guccifer 2.0 likely persona for Russian-linked propagandists, PR operatives leaking info to media, SC Media, ‏2016-07-26 (באנגלית)
↑  AP and TOI staff, US cybersecurity firms say Russia likely behind hacks, www.timesofisrael.com (באנגלית)
Woman in Love

"Woman in Love" (בעברית: "אשה מאוהבת") הוא שיר של הזמרת והשחקנית, ברברה סטרייסנד. השיר יצא כסינגל הראשון מתוך האלבום, Guilty, בשנת 1980 ונכתב על ידי בארי ורובין גיב מהרכב הבי ג'יז.
השיר זכה להצלחה בינלאומית והגיע למקום ראשון במדינות רבות ביניהן ארצות הברית, בריטניה, צרפת, גרמניה.
רקע והצלחה

ברברה סטרייסנד פנתה לבארי גיב וביקשה ממנו לכתוב לה אלבום. בארי ואחיו, רובין, חברי ההרכב ה"בי ג'יז", אחד ההרכבים המצליחים של שנות השבעים, כתבו את השיר ובארי אף השתתף בהפקת האלבום ביחד עם צוות ההפקה שאיתו עבד ההרכב באופן קבוע, אלבי גאלוטן וקארל ריצ'רדסון.
השיר נחשב לאחד מהשירים הנמכרים ביותר בכל הזמנים בצרפת.
מיקומי שיא

Woman in Love הפך לאחד השירים הכי מצליחים בקריירה של סטרייסנד ואחד הסינגלים הנמכרים ביותר אי פעם. הוא צעד שלושה שבועות במקום הראשון של הבילבורד האמריקאי, השיר החמישי והאחרון של סטרייסנד שהגיע למקום זה. הוא גם בילה 5 שבועות במצעד בילבורד Adult Contemporary והיה השיר השישי שלה שמגיע למעמד זה.
|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  אוסטרליה | מצעד הסינגלים האוסטרלי | 1 |  |
|  איטליה | מצעד הסינגלים האיטלקי | 1 |  |
|  אירלנד | מצעד הסינגלים האירי | 1 |  |
|  ארצות הברית | בילבורד הוט 100 | 1 |  |
|  ארצות הברית | בילבורד Adult Contemporary | 1 |  |
|  גרמניה | GfK – טופ 100 | 1 |  |
|  הולנד | מצעד 40 הסינגלים ההולנדיים | 1 |  |
|  הממלכה המאוחדת | מצעד הסינגלים הבריטי | 1 |  |
|  ישראל | מדיה פורסט ישראל | - |  |
|  ישראל | רשת ג' | 1 |  |
|  נורווגיה | VG-lista | 1 |  |
|  ניו זילנד | המצעד הניו זילנדי הרשמי | 2 |  |
|  צרפת | SNEP | 1 |  |
|  קנדה | קנדה הוט 100 | 1 |  |
|  שוודיה | סוורייטופליסטן | 1 |  |
|  שווייץ | המצעד השווייצרי | 1 |  |
|   ‏‏‏  מצעדי עשור (1980-89)> מדינה |   ‏‏‏  מצעדי עשור (1980-89)> מצעד |   ‏‏‏  מצעדי עשור (1980-89)> מיקום שיא |   ‏‏‏  מצעדי עשור (1980-89)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | גלגלצ | 44 |  |
פרסים

| רשימת פרסים ומועמדויות> שנה | רשימת פרסים ומועמדויות> פרס | רשימת פרסים ומועמדויות> קטגוריה | רשימת פרסים ומועמדויות> תוצאה |
| --- | --- | --- | --- |
|  1981 | גראמי | שיר השנה — Woman in Love | מועמדות    |
|  1981 | גראמי | ביצוע הפופ הטוב ביותר - אישה — Woman in Love | מועמדות     |
מקור:
גרסתה של דנה אינטרנשיונל

דנה אינטרנשיונל הקליטה גרסת כיסוי של "Woman in Love" עבור האלבום הבין-לאומי הראשון שלה, Free‏ (1999). הוא הופץ ב-1 בפברואר 1999 כסינגל המוביל מתוך האלבום. זהו הסינגל השני שאינטרנשיונל הפיצה באירופה, אחרי הסינגל "דיווה" שזכה באירוויזיון 1998. לשיר צולם וידאו קליפ שנועד לעזור בקידום המסחרי שלו.
השיר זכה להצלחה כאשר הקליפ שלו שודר בערוצים שונים באירופה וזכה לחשיפה.
גרסתה של דנה אינטרנשיונל > רקע

"Woman in Love" הוא גרסת כיסוי לשירה של הזמרת ברברה סטרייסנד מ-Guilty שיצא ב-1980. הוא נחשב לאחד משיריה המזוהים ביותר של סטרייסנד.
בהתחלה, הוצע לדנה להקליט גרסת כיסוי לשיר "Chain Reaction" של דיאנה רוס, אך זו העדיפה שיר "שקט יותר". בכתבה שפורסמה במעריב נכתב: "זו חלק מההחלטה שדנה לא צריכה את כל הצרחות, הנוצות וצבעי המלחמה בשלב הזה. כדי לצאת מהגימיק ולהיות זמרת מהשורה הראשונה בעולם, היא צריכה למכור את הקול שלה ואת האישיות בצורה הכי רגועה ומוצקה. הדהירה על בננה וצרחות הקוקורוקו יצטרכו לחכות לסיבוב הבא". אחרי ההצלחה הבין-לאומית של הסינגל "דיווה" שפורסם בהוצאת סוני מיוזיק אנטרטיינמנט, נוצרו חילוקי דעות קשים בין אינטרנשיונל לבין החברה,מה שהוביל לביטול החוזה וגניזת האלבום. את "Woman in Love" הוציאה בפברואר 1999 ללא התערבותה של חברת התקליטים.
הקלטתה של אינטרנשיונל הופקה בשתי גרסאות: גרסה שקטה שנועדה לתחנות הרדיו, וגרסה קצבית יותר, שנועדה למועדוני הלילה ותוכניות הדאנס.
גרסתה של דנה אינטרנשיונל > וידאו קליפ

לגרסתה של אינטרנשיונל צולם וידאו קליפ עתיר תקציב, שלא הגיע ל-MTV.
בכתבה שפורסמה במעריב לנוער בשנת 1999, נכתב: "בימים אלה דנה נמצאת בתחילת רומן חדש. הוא נקרא ואניה, והוא דוגמן בינלאומי מקרואטיה. דנה פגשה אותו לפני כחודש במהלך הצילומים של הווידאו קליפ של 'Woman In Love' והיא התאהבה לגמרי. זה התחיל כאשר הבמאי ביקש מהם לעמוד מול המצלמות ולנסות להרגיש מאוהבים. מרגע שהוא אמר 'אקשן', הם מעולם לא עזבו אחד את השנייה, וסיימו עם נשיקה סוערת ופוטוגנית. אחרי הצילומים מיהרו לבית מלון ובילו שלושה ימים בלונדון, אבל בגלל לוח הזמנים העמוס של דנה היה עליה לטוס למקומות אחרים, והיה עליהם להסתפק רק בקשר טלפוני חם".
גרסתה של דנה אינטרנשיונל > הצלחה מסחרית

גרסתה של אינטרנשיונל הצליחה פחות מ"דיווה", אך הושמעה ברדיו לעיתים תכופות ללא עזרתה של סוני מיוזיק אנטרטיינמנט. הקליפ שודר בערוצים מקומיים באירופה.
במרוצת השנים, נכללה גרסתה באלבום, Moments of Love.
גרסתה של דנה אינטרנשיונל > מיקומי שיא

|   ‏‏‏  מצעדים ודירוגים (1999)> מדינה |   ‏‏‏  מצעדים ודירוגים (1999)> מצעד |   ‏‏‏  מצעדים ודירוגים (1999)> מיקום שיא |   ‏‏‏  מצעדים ודירוגים (1999)>  |
| --- | --- | --- | --- |
|  ולוניה | אולטראטופ 40 | 40 |  |
גרסתה של דנה אינטרנשיונל > היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 1 בפברואר 1999 | תקליט 12 אינץ' • תקליטור | חברות תקליטים שונות |  |
גרסאות כיסוי

בנובמבר 2006 שחרר בארי גיב, אחד מכותבי השיר גרסת כיסוי לשיר.
Three (אלבום של שוגאבייבז)

Three הוא אלבום האולפן השלישי של להקת הבנות הבריטית שוגאבייבז. האלבום יצא לאור ב-27 באוקטובר 2003 על ידי חברת התקליטים איילנד רקורדס.
סינגלים

הסינגל הראשון, "Hole in the Head", יצא ב-13 באוקטובר 2003, הסינגל זכה להצלחה והגיע למצעדים רבים ברחבי העולם, ולמקום הראשון במצעד הסינגלים הבריטי ובמצעד הסינגלים הדני. סינגל זה היה הסינגל הראשון של הלהקה שנכנס למצעד הבילבורד הוט 100.
הסינגל השני, "Too Lost in You", יצא ב-15 בדצמבר 2003. גם סינגל זה נכנס למצעדים ברחבי העולם, אך הפעם מיקומי השיא שלו במצעדים היו נמוכים יותר, כאשר המיקום הגבוה ביותר היה 7.
"In the Middle", יצא בתור הסינגל השלישי מתוך האלבום ב-22 במרץ 2004. הסינגל הרביעי, "Caught in a Moment", יצא ב-23 באוגוסט 2004.
רשימת רצועות

| Three מהדורה סטנדרטית> מס' | Three מהדורה סטנדרטית> שם | Three מהדורה סטנדרטית> כותב(ים) | Three מהדורה סטנדרטית> מפיק(ים) | Three מהדורה סטנדרטית> משך | Three מהדורה סטנדרטית>  | Three מהדורה סטנדרטית>  | Three מהדורה סטנדרטית>  | Three מהדורה סטנדרטית>  | Three מהדורה סטנדרטית>  |
| --- | --- | --- | --- | --- | --- | --- | --- | --- | --- |
| 1. | Hole in the Head  | בריאן היגינס, היידי ריינג', קישה ביוקנן, מירנדה קופר, מוטיה בואנה, ניארה סקרלט, ניק קולר, טים פאוול | היגינס, Xenomania, פאוול, ג'רמי ויטלי | 3:38 |  |  |  |  |  |
| 2. | Whatever Makes You Happy (סולו של קישה ביוקנן)   | קרייג דודס, גארי קופר, ביוקנן, פיט מרטין, סטיוארט קרייטון | קרייג'י | 3:15 |  |  |  |  |  |
| 3. | Caught in a Moment  | ג'וני ליפסי, קרן פול, מריוס דה פריס, ביוקנן, בואנה, ריינג' | ג'וני רוקסטאר | 4:24 |  |  |  |  |  |
| 4. | Situation's Heavy  | ביוקנן, בואנה, ריינג', טים לרקומב, שון לי, היגינס, קופר, אדל לינץ' | בריאן היגינס, Xenomania | 4:10 |  |  |  |  |  |
| 5. | Million Different Ways  | קרייג'י, קרייטון, פליקס הווארד, גאי סיגסוורת', ביוקנן, בואנה, ריינג' | סיגסוורת', קרייג'י | 4:29 |  |  |  |  |  |
| 6. | Twisted (רצועת בונוס של בריטניה)   | ביוקנן, בואנה, ריינג', קופר, היגינס, לי, לרקומב, לינץ' | Xenomania | 3:03 |  |  |  |  |  |
| 7. | We Could Have it All  | קרייג'י, הווארד, ג'וני דולר, ביוקנן, בואנה, ריינג' | קרייג'י | 3:37 |  |  |  |  |  |
| 8. | Conversation's Over  | טום אלמהרסט, ליפסי, פול, ביוקנן, בואנה, ריינג' | ג'וני רוקסטאר | 4:06 |  |  |  |  |  |
| 9. | In the Middle  | קופר, היגינס, סקרלט, לי, ליסה קאולינג, ביוקנן, בואנה, ריינג', אנדרה טגלר, פיל פולדנר, מייקל בלינה | היגינס, Xenomania, ויטלי | 3:59 |  |  |  |  |  |
| 10. | Too Lost in You  | דיאן וורן | אנדי בראדפילד, רוב דוגן | 3:58 |  |  |  |  |  |
| 11. | Nasty Ghetto  | לינדה פרי, ביוקנן, בואנה, ריינג' | פרי | 4:16 |  |  |  |  |  |
| 12. | Buster (רצועת בונוס של בריטניה)   | ביוקנן, בואנה, ריינג', קופר, היגינס, לי, לרקומב, לינץ' | Xenomania | 4:22 |  |  |  |  |  |
| 13. | Sometimes  | הווארד, ריינג', ליפסי, ביוקנן, דה פריס, בואנה | ג'וני רוקסטאר | 4:34 |  |  |  |  |  |
| 14. | Maya (סולו של מוטיה בואנה)   | קרייג'י, סיגסוורת', בואנה, ריינג', ביוקנן | סיגסוורת', קרייג'י | 4:43 |  |  |  |  |  |
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 21 |
|  אירופה | מצעד האלבומים האירופאי | – |
|  אירלנד | מצעד האלבומים האירי | 9 |
|  גרמניה | GfK – טופ 100 | 10 |
|  דנמרק | היטליסטן | 39 |
|  הולנד | מצעד 100 האלבומים ההולנדיים | 4 |
|  הממלכה המאוחדת | מצעד האלבומים הבריטי | 3 |
|  נורווגיה | VG-lista | 22 |
|  ניו זילנד | המצעד הניו זילנדי הרשמי | 45 |
|  פינלנד | המצעדים הפיניים הרשמיים | 40 |
|  פלנדריה | אולטראטופ 50 | 50 |
|  צרפת | SNEP | 128 |
|  רוסיה | טופ-היט | – |
|  שוודיה | סוורייטופליסטן | 54 |
|  שווייץ | המצעד השווייצרי | 9 |
הערות שוליים

↑  Three, באתר AllMusic
↑  Steffen Hung, danishcharts.com - Sugababes - Hole In The Head, www.danishcharts.com
↑  Official Singles Chart Top 100 | Official Charts Company, www.officialcharts.com
↑  WebCite query result, www.webcitation.org
↑  Steffen Hung, danishcharts.com - Sugababes - Too Lost In You, www.danishcharts.com
↑  מידע על Three, באתר המצעד האוסטרי, ארכיון
↑  מידע על Three, באתר המצעד הגרמני
↑  מידע על Three, באתר מצעד דנמרק
↑  מידע על Three, באתר המצעד הנורווגי
↑  מידע על Three, באתר המצעד של ניו זילנד
↑  מידע על Three, באתר המצעד הפיני
↑  מידע על Three, באתר המצעד הצרפתי, ארכיון
↑  מידע על Three, באתר המצעד השוודי
| --- | --- |
בקרת זהויות :  MusicBrainz release group: afd8d6c6-e4a1-3e16-ba73-7ce75248f559 
הלהקה מופיעה במאי 2005
אוואי

אוואי (בפורטוגזית: Avaí Futebol Clube) הוא מועדון כדורגל ברזילאי, המייצג את העיר פלוריאנופוליס שבברזיל. נכון לשנת 2020 משחקת הקבוצה בסרייה ב'.
המועדון הוקם ב-1 בספטמבר 1923 בביתו של איש עסקים מקומי, ונקרא על שם קרב במהלך מלחמת הברית המשולשת. בשנת 1924 זכתה הקבוצה לראשונה באליפות סנטה קטרינה, ובסך הכול זכתה באליפות זו 16 פעמים.
משנות ה-70 החלה הקבוצה לשחק במסגרת ארצית, אך רק בעונת 2008 הצליחה להעפיל לליגה הבכירה. כבר בעונה הראשונה היא זכתה במקום השישי והעפילה לגביע סודאמריקנה. בהמשך היא ירדה לסרייה ב', לקראת עונת 2017 חזרה לליגה הבכירה, אך ירדה בסוף העונה.
אודובנוצטופס

| אודובנוצטופס |
| --- | --- |

תקופה
מיוקן-פליוקן 7.2–3.6 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: לווייתנאים
תת־סדרה:: דמויי היפופוטם
על־משפחה:: דולפינים
משפחה:: אודובנוצטופסיים
סוג:: אודובנוצטופס
מינים
 O. peruvianus  O. leptodon
שם מדעי
 Odobenocetops ‏1993

מאובן של אודובנוצטופס
אודובנוצטופס (שם מדעי: Odobenocetops; מילולית: "לווייתן שהולך על שיניו" או "לווייתן ניבתני") הוא סוג לווייתן שנכחד וחי בתקופת המיוקן עד הפליוקן לפני 7.2-3.6 מיליון שנה במימי חופה המערבי של אמריקה הדרומית בארגנטינה ופרו.
מאפיינים

יצור זה היה לווייתן שיניים מעל-משפחת הדולפינים והיה קרובם הרחוק של החדשן והלבנתן. הוא הגיע לאורך של 2.5 מטרים ושקל בין 150 ל-650 ק"ג. הוא מזוהה בעיקר עם זוג חטיו אשר דמו לניבי ניבתן ובלטו משני צידי פיו. נמצאו כמה מאובנים בהם היה חט אחד היה ארוך מחברו. ללווייתן היה צוואר חזק וחוטם גדול.
משערים שמבנה ראשו עזר לו לחפור בקרקעית הים ולאתר צדפות ושאר רכיכות, אותם היה שולה בעזרת לשונו הגדולה.
לא ברור לגמרי מה היה תפקיד החטים אך חוקרים סבורים שהם דומים לחטי החדשן המשמשים כאיבר חושי, דרכו מזהה הלווייתן יצורים בקרבתו. ייתכן כי הזכרים השתמשו בו בקרבות ביניהם על הנקבות. אם ההסבר השני נכון, לנקבות היו חטים קטנים בהרבה אם בכלל (למרות הדמיון בין החדשן לאודובנוצטופס והקרבה המשפחתית סבורים כי מדובר בתהליך של אבולוציה מתכנסת).
סברה נוספת היא שהחטים עזרו ללווייתן ללכוד רכיכות בדומה לניבי הניבתן, איתם הוא שובר או שולף את הרכיכה מהקונכייה, ובדומה למקור השלצדף.
בתרבות

לוויתן זה הופיע בסדרה מפלצות ים.
אוואג'י (אי)

| --- | --- |

 נתונים גאוגרפיים
 מיקום:  הים הפנימי סטו 
 קואורדינטות:  34°23′00″N 134°50′00″E﻿ / ﻿34.383333333333°N 134.83333333333°E﻿ / 34.383333333333; 134.83333333333
 שטח:  592 קילומטר רבוע
 אורך:  54 קילומטר
 רוחב:  24 קילומטר
 גובה מרבי:  Mount Yuzuruha
 נתונים מדיניים
 מדינה:  יפן יפן
 אוכלוסייה:  157,000 (2005)
 אזור זמן:  UTC +9
 עיר ראשית:  סומוטו 
  (למפת יפן מוגדלת) טוקיו אוסקה סאפורו סנדאי ניאיגטה פוקואוקה נהה ד. קו.  צ. קו.  סין רוסיה ים יפן האוקיינוס השקט אוואג'י(למפת יפן רגילה) טוקיו אוסקה סאפורו סנדאי ניאיגטה פוקואוקה נהה ד. קו.  צ. קו.  סין רוסיה ים יפן האוקיינוס השקט אוואג'י
 
מיקום האי אוואג'י בין הונשו לשיקוקו
אַוואג'י (ביפנית: 淡路島) הוא האי הגדול ביותר בים הפנימי סטו שביפן. האי שוכן בין הונשו לשיקוקו, בחלקו המזרחי של הים הפנימי, ומבחינה מנהלית הוא משתייך למחוז היוגו. בתחומו שלוש ערים: אוואג'י, סומוטו ומינאמיאוואג'י. משמעות שמו של האי היא הדרך לאווה, שהיה מחוז באי שיקוקו בתקופות קדומות.
בין האי אוואג'י לאיים הונשו ושיקוקו מפרידים שני מצרים: מצר אקשי בין אוואג'י להונשו ומצר נרוטו בין אוואג'י לשיקוקו. מעל מצר אקשי נמתח גשר אקשי-קייקיו, הגשר התלוי הארוך בעולם שמחבר את האי עם העיר קובה. את האי חוצה העתק נוג'ימה, אשר עמד במוקד רעידת האדמה בקובה בשנת 1995.
לפי סיפור בריאת העולם בדת השינטו, אוואג'י היה הראשון מאיי אויאשימה שנוצר מהקאמי איזאנגי ואיזאנמי. מן המאה ה-7 ועד למאה ה-19 השתייך האי לאזור הפרובינציה ננקאידו, אשר כלל גם את חצי האי קיאי ואת האי שיקוקו כולו. כיום הוא משתייך למחוז היוגו. באי פועל תיאטרון בובות מסורתי אשר קיים מזה 500 שנה, המציג דרמות מסורתיות פופולריות שמקורן בטקסי פולחן דתיים.
אודוור נורדלי

אודוור נורדלי (בנורווגית: Odvar Nordli;‏ 3 בנובמבר 1927 – 9 בינואר 2018) היה ראש ממשלת נורווגיה בשנים 1976–1981, מטעם מפלגת העבודה.